stanford-oval/wikipedia huggingface dataset:
Ohijuoksutus
Aiheesta muualla

Appurtenant Structures for Dams (Spillways and Outlet Works) Design Standard (PDF) Reclamation.  8.2014. U.S. Department of the Interior Bureu of Reclamation. (englanniksi)
Steve Washburn

| Steve Washburn> Henkilötiedot |
| --- | --- |
Syntynyt: 10. huhtikuuta 1974 (ikä 50) Ottawa, Ontario
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  186 cm
Pelaajaura
Pääsarjaura:  1995–2008
Seurat:  Ottawa 67's (OHL) Cincinnati Cyclones (IHL) Carolina Monarchs (AHL) Florida Panthers (NHL) Beast of New Haven (AHL) Syracuse Cruch (AHL) Vancouver Canucks (NHL) Philandelphia Phantoms (AHL) Milwauksee Admirals (IHL) Philadelphia Flyers (NHL) Kloten Flyers (NLA) Iserlohn Roosters (DEL) Hamburg Freezers (DEL) Klagenfurter AC (EBEL) Rødovre Mighty Bulls (Metal Ligaen) Graz 99ers (EBEL) Bietigheim Steelers (2. Bundesliga
NHL-varaus:  78. varaus, 1993 Florida Panthers
Steve Washburn (s. 10. huhtikuuta 1975 Ottawa Ontario) on kanadalainen uransa päättänyt jääkiekkoilija. Hänen pelipaikkansa oli keskushyökkääjä. Florida Panthers varasi hänet NHL:aan kolmannella kierroksella kaikkiaan 78. pelaajana vuoden 1993 varaustilaisuudessa.
Pelaajaura

Pelattuaan neljä kautta juniorikiekkoa OHL:n Ottawa 67's joukkueessa hän pääsi tunnustelemaan pelaamista aikuisten sarjoissa pelaamalla kuudessa runkosarjan ja yhdeksässä pudotuspeliottelussa IHL:n Cincinnati Cyclones-joukkueessa. Viimeisellä juniorikaudellaan Washburn teki 63 ottelussa 106 pistettä, mikä oli selvästi eniten koko joukkueessa.
Kauden 1995–1996 Washburn pelasi valtaosin Carolina Monarchsin AHL-joukkueessa mutta pääsi pelaamaan yhden runkosarjaottelun ja yhden playoff-ottelun Florida Panthersin paidassa. Seuraavallakaan kaudella Washburn ei kyennyt vakiinnuttamaan paikkaansa NHL-joukkueessa, vaikka pääsikin nyt pelaamaan siellä 18 ottelua. AHL-otteluita kertyi tilastoihin 60 ottelun verran.
Kaudelle 1997–1998 Florida oli muuttanut farmijoukkueensa Pohjois-Carolinan Greensborosta Connecticutin New Haveniin. Washburn pelasi uudessa farmijoukkueessa kauden aikana kuusi runkosarjaottelua ja kolme pudotuspeliottelua. NHL:ssa pelejä kertyi 58 ottelun verran. Washburn aloitti myös seuraavan kauden Floridan organisaatiossa mutta oli kokoonpanossa vain neljässä Panthersin ottelussa ennen joutumistaan waiver-listalle, josta Vancouver Canucks poimi hänet ilmaiseksi vuoden 1999 helmikuussa. Canucksin paidassa pelejä kertyi kahdeksan kappaletta ilman tehopisteitä. Seuraavana kesänä Washburn teki vapaana agenttina sopimuksen Nashville Predatorsin kanssa, mutta ei mahtunut lainkaan pelaavaan kokoonpanoon. Predators myi hänen pelaajaoikeutensa marraskuussa Philadelphia Flyersille vastineeksi ehdollisesta varausoikeudesta vuoden 2001 draftiin. Kausien 1999–2000 ja 2000–2001 aikana Washburn pelasi Flyersin riveissä neljässä ottelussa ilman tehopisteitä ja 107 ottelun verran farmijoukkue Philadelphia Phantomsissa. Keväällä 2001 Washburn ehti pelaamaan myös Sveitsin liigan Kloten Flyersissa kahdeksan ottelun verran.
Kaudelle 2001–2002 Washburn teki sopimuksen Saksan DEL-liigan Iserlohn Roostersin kanssa. Iserlohnissa hän pelasi kaksi kautta  ja niiden jälkeen kolmannen kauden DEL-joukkue Hamburg Freezersissä. Kaudelle 2004–2005 Washburn siirtyi Saksasta Itävaltaan Klagenfurter AC:n joukkueeseen. Klagenfurtin vuoden jälkeen Washburn aloitti seuraavan kauden Tanskassa Rødovre Mighty Bullsin joukkueessa, josta siirtyi 21 pelin jälkeen takaisin Itävaltaan, Graz 99ersin joukkueeseen. Siellä hän pelasi kevääseen 2008 asti ja siirtyi vielä keväällä 12 pelin ajaksi Saksan 2. Bundesliigaan Bietigheim Steelersin riveihin päättämään uransa.
Kaikkiaan Washburn pelasi urallaan 93 NHL-ottelua ja teki niissä 14 maalia ja 29 tehopistettä. Jäähyjä hänelle puhallettiin 42 minuuttia. NHL:n pudotuspeleissä Washburn esiintyi vain kerran.
Saavutuksia

AHL:n kauden paras +/- lukema (+33) kaudella 1999–2000
EBEL:n Playoffsien paras pistemies (3+13) kaudella 2004–2005
Nyen piirikunta

Nyen piirikunta (engl. Nye County) on Yhdysvaltojen Nevadan osavaltiossa sijaitseva piirikunta. Sen väkiluku oli 44 202 vuonna 2017 ja sen pinta-ala on 47 135 neliökilometriä. Piirikunnan hallintokeskus on Tonopahin väestönlaskennassa asuinalueeksi määritelty paikka ja suurin asutuskeskus on Pahrump.
Nye on pinta-alaltaan manner-Yhdysvaltain (Alaska poissuljettuna) kolmanneksi suurin piirikunta.
Väestö

Piirikunnan asukkaista 77,3 prosenttia on valkoisia, 14,1 prosenttia latinalaisamerikkalaisia ja 2,93 prosenttia mustia. 10,8 prosenttia puhuu myös muita kieliä kuin englantia. 96,2 prosenttia asukkaista on Yhdysvaltain kansalaisia. Piirikunnan väestön keski-ikä on 51,2 vuotta.
Kuvia piirikunnasta

Piirikunnan oikeustalo.
Villihevosia piirikunnassa.
Aiheesta muualla

Kuvia tai muita tiedostoja aiheesta Nyen piirikunta Wikimedia Commonsissa
Nevadan osavaltio
| --- | --- |
Piirikunnat:   Churchill  Clark  Douglas  Elko  Esmeralda  Eureka  Humboldt  Lander  Lincoln  Lyon  Mineral  Nye  Pershing  Storey  Washoe  White Pine 
Kaupungit:   Boulder City  Caliente  Carlin  Carson City (pääkaupunki ja itsenäinen kaupunki)  Elko  Ely  Fallon  Fernley  Henderson  Las Vegas  Lovelock  Mesquite  North Las Vegas  Reno  Sparks  Wells  West Wendover  Winnemucca  Yerington
Sultan Kösen

| Sultan Kösen |
| --- | --- |
 Sultan Kösen Islannissa vuonna 2009.
Henkilötiedot
Syntynyt: 10. joulukuuta 1982 (ikä 41)  Mardin, Turkki
Ammatti:  Maanviljelijä
Sultan Kösen (s. 10. joulukuuta 1982 Mardin, Turkki) on maailman pisin elossa oleva ihminen. Hänen pituutensa on 251 cm. Edellistä Guinness World Recordsin ennätystä hallussaan piti 57-vuotias kiinalainen Bao Xishun pituudella 236 cm. Kösenilla on myös maailman suurimmat kädet (ranteesta keskisormen päähän 27,5 cm) ja jalkaterät (36,5 cm).
Vuonna 2003 Galatasaray hankki Kösenin seuraansa, vaikkakaan hän ei ole koskaan harrastanut koripalloa.
Aiheesta muualla

Maailman pisin mies Sultan Kösen ja lyhin nainen Jyoti Amge
Onni Kustannus

Onni Kustannus on oululainen ristikkolehtien ja -kirjojen kustantaja, jonka valikoimaan kuuluu 20 erilaista lehtipisteissä myytävää ristikkojulkaisua. Onni Kustannuksen tunnetuimmat tuotteet ovat Onnen Helpot Ristikot, Timantti Ristikot, Ristikko Aarre, Ristikko Pommi sekä 100 Ristikkoa, joka on tällä hetkellä Suomen lehtipisteissä kansihinnoilla mitattuna kaikkein myydyin ristikkolehti.
Ristikkolehdet

Onnen Helpot Ristikot
Onnen Helpot Extra
Onnen Kausiristikot
Ristikko Pommi
Timantti Ristikot
Ristikko Aarre
Ristikko Jumbo
Pommin Helpot Ristikot
Pommin Helppo Ristikkopaketti
100 Ristikkoa
Ristikko Pöllö
Krypto- ja sudokulehdet

Onnen Kryptot
Onnen Kausikryptot
Krypto Pommi
Krypto Aarteet
Pommin Suuri Kryptopaketti
Onnen Sudokut Extra
Kirjat

Ristikko Vuosikirja
Krypto Vuosikirja
Sudoku Vuosikirja
Aiheesta muualla

www.onnikustannus.fi
Stolberg

| Stolberg |
| --- | --- |
 Stolbergin linna
 vaakuna
 Stolberg
 Koordinaatit: 50°46′N, 6°14′E 
Valtio:  Saksa
Osavaltio:  Nordrhein-Westfalen
Hallintopiiri:  Köln
Piirikunta:  Aachenin kaupunkialue
Hallinto:  
 – Pormestari:  Patrick Haas (SPD)
Pinta-ala:  
 – Kokonaispinta-ala:  98,48 km²
Korkeus:  260 m
Väkiluku (31.12.2022):  56 455
 – Väestötiheys:  573 as./km²
 
 www.stolberg.de  
Infobox OKVirheellinen NIMI-arvo: 
Stolberg on kaupunki Nordrhein-Westfalenin osavaltiossa, läntisessä Saksassa Reininmaalla. Sen naapurikaupunkeja ovat Aachen, Eschweiler, Hürtgenwald, Langerwehe, Roetgen ja Simmerath. Kaupunki kuuluu Kölnin hallintopiiriin ja Aachenin kaupunkialueeseen. Vuoden 2022 lopussa kaupungin asukasluku oli 56 455. Sen pinta-ala on 98,48 neliökilometriä.
Historia

Varhaisin maininta Stolbergista historiallisissa lähteissä sijoittuu 1100-luvulle. Vuoden 1600 tienoilla siitä muodostui tärkeä messinginvalmistuksen keskus, kun protestanttiset messinginvalmistajat pakenivat sinne Aachenista uskonvainojen ja taloudellisten rajoitteiden vuoksi. Stolberg menetti kuitenkin merkityksensä messingin valmistuksen keskuksena 1800-luvun keskivaiheilla, kun sinkki saapui markkinoille. Monet messinginvalmistajat Stolbergissa tuolloin vaihtoivat toisille teollisuudenaloille, kuten lasi- ja tekstiiliteollisuuteen.[lähde? ]
Stolberg oli osa Jülichin herttuakuntaa vuoteen 1794 saakka, jolloin sen miehitti Ranska ja siitä tuli osa Eschweilerin kantonia Roerin departementissa. Wienin kongressin jälkeen vuonna 1815 Stolbergin hallinta siirtyi Preussille.[lähde? ]
Aiheesta muualla

Kuvia tai muita tiedostoja aiheesta Stolberg Wikimedia Commonsissa
Kaupungin verkkosivusto (saksaksi)
Sovicille

| Sovicille |
| --- | --- |

 Sovicille
 Koordinaatit: 43°16′53″N, 11°13′38″E 
Valtio:   Italia
Alue:  Toscana
Maakunta:  Siena
Pinta-ala:  
 – Maa:  143,61  km²
Korkeus:  265 (min. 165 - maks. 637)  m
Väkiluku (2015):  10 150 
 – Väestötiheys:  70,68  as./km²
 
 Kunnan kotisivut 
Infobox OKVirheellinen NIMI-arvo: 
Sovicille on kunta Italiassa Toscanan alueella olevassa Sienan maakunnassa. Se sijaitsee noin kaksitoista kilometriä Sienasta lounaaseen Montagnola Senesen alueen kukkuloilla. Kunta mainitaan ensimmäisen kerran kirjallisesti Sienan tasavallan asiakirjassa vuodelta 1004. Sovicille on vanhaa etruskien asuinaluetta, ja siellä sijaitsee Malignanon arkeologinen alue, joka on etruskien vanha hautapaikka.
Nähtävyyksiä

Sovicillen kylissä, kuten Rosia, Torri ja Orgia, on useita kauniita keskiaikaisia kirkkoja. Alkujaan roomalaisten rakentama Ponte della Pian silta on rakennettu uudelleen keskiajalla. Tätä siltaa pitkin kulki kuvankaunis Pia de' Tolomei Dante Alighieri kirjoittaman Jumalaisen näytelmän luvussa kiirastuli.
Aiheesta muualla

Kuvia tai muita tiedostoja aiheesta Sovicille Wikimedia Commonsissa
Ponte della Pia
Stolac

| Stolac |
| --- | --- |
 Stolac elokuussa 2019
 lippu:  vaakuna
 Stolac
 Koordinaatit: 43°04′57″N, 17°57′2″E 
Valtio:   Bosnia ja Hertsegovina
Entiteetti:  Bosnia ja Hertsegovinan federaatio
Kantoni:   Hertsegovina-Neretva
Kaupungiksi:  
Kaupunkioikeudet:  
Pinta-ala:  
 – Kokonaispinta-ala:  331 t. 280 km²
Korkeus:  56 m
Väkiluku:  n. 14 500 tai 14 502 tai 14 881 (2 013)
 – Väestötiheys:  n. 45 as./km²
Postinumero:  88360
Suuntanumero(t):  +387
 
 https://www.stolac.ba https://www.stolac.gov.ba/ 
Infobox OKVirheellinen NIMI-arvo: 
Stolac on kaupunki ja kunta Neretvan sivujoen Bregavan laaksossa Hertsegovina-Neretvan kantonissa Bosnia ja Hertsegovinan kaakkoisosassa.
Kaupungin arkkitehtuuri

Stolacin arkkitehtoninen kokonaisuus on kerrostunut monista esihistoriallisista että Illyrian-Antiikin Rooman, varhaisen, kehittyneen ja myöhäisen keskiajan, ottomaanien, Itävalta-Unkarin sekä ensimmäisen ja toisen Jugoslavian historiallisista vaikutteista. Kaupungissa on säilynyt monia Unescon ylläpitämään maailmanperintöluetteloon kuuluvia kohteita, joiden rakennustyyleissä löytyy niin Keski- ja Länsi-Euroopan,  Bysantin kuin ottomaanien arkkitehtuurista periytynyttä. Kun taas ensimmäinen julkinen rakennus, tavaratalo "Stočanka" on rakennettu itämaisen ja Välimeren arkkitehtuuristen oppien mukaisesti.  Stolacin vanhan kaupungin historiallista sydäntä edustaa kaupungin yläpuolelle nouseva 1500-luvun linnoitus Vidoški grad, jota kutsutaan myös Brdo Križevac e. Križevciksi. Samannimisen kukkulan rinteillä ja joen rannoilla levittäytyy vanha kaupunki tyylikkäine ottomaanisiltoineen, joihin kuuluvat vanhat kivisillat Inat Ćuprija, Podgradska Ćuprija ja Begovska Ćuprija 1500- ja 1900-luvuilta. Joidenkin mukaan linnoituksen rakensi Itä-Rooman keisari Justinianus Suuri. Silloinen Diluntum oli Rooman valtakunnan vapaa kaupunki ja flavialaisen dynastian hallituskauden aikana 1. vuosisadalla jKr. sen asukkaat saivat Rooman kansalaisuuden. Kaupunki kukoisti keskiajalla, etenkin 13., 14. ja 15. vuosisadalla ja kehittyi ottomaanien saapumiseen saakka. Liitettynä Osmanivaltion alaisuuteen Vidoški grad menetti puolustavan linnoituksen merkityksen, mutta sitä käytettiin kristittyjen, katolilaisten vankityrmänä ja kidutuskammiona. Itävalta-Unkari uudisti kaupungin puolustus- ja turvallisuusarmeijaansa varten. Kommunistisen hallituksen aikana vanhan kaupungin veistettyjä kiviä käytettiin kunnallis- ja muiden rakennusten rakentamiseen.
Bosnian sodan aikana suurin osa linnoituksesta ja sillat räjäytettiin, joten nyt ne on rakennettu uudelleen. Kaupungissa on useita vesiputouksia mm. Provalije-vesiputous, siinä on pato ja vesimyllyjä. Koska joki on jaettu lukuisiin kanaviin, kaupunkia kutsutaan Bosnian Venetsiaksi.  Vuosina 1992–1995 käydystä sodasta jäivät 1700-luvulla rakennettu synagoga ja 1500-luvun Pyhän Pietarin ja Paavalin kirkko, vaikka ortodoksisia oli useita ennen sotaa.
Kaupungista kahden t. kolmen kilometrin päässä sijaitsee Unescon maailmanperintöryhmään kuuluva mm. parhaiten säilynyt keskiaikainen hautausmaa Radimljan Necropoli (t.  Radimljan stećak-nekropoli t. Radimlja), jossa on juurensa 1480–1600-luvuille juontavia muinaisten bogomiilien haudoille pystytettyjä muistokiviä. Suurin osa sen 133 stećak-hautakivistä on peräisin niiltä vuosisadoilta. Kaupungin lähellä on sulttaani Selimin e. Tsaarin moskeija vuodelta 1519 (tuhoutunut v. 1993, rakennettu uudelleen v. 2002), Podgradska- t. Ali-pašša Rizvanbegovićin moskeija (tuhoutunut 1993, uusittu v. 2008), myös Uzunovićin ja Ćuprija 1800-luvun moskeijoja ja useista kymmenistä ottomaanitaloista ainakin yksi kunnostettiin.
Stolacin Vidoški grad
Stolac Itävalta-Unkarin ajoilta
Radimlja-hautausmaa
Suomen Big Band -mestaruuskilpailu

Suomen Big Band -mestaruuskilpailu pidetään joka toinen vuosi. Järjestäjinä ovat Suomen Big Band -yhdistys ja Imatra Big Band Festival. Välivuosina järjestetään big band -sävellyskilpailu.
Kilpailu on avoin kaikille Suomessa toimiville big bandeille. Edellytyksenä kilpailuun osallistumiselle on se, että orkesteri toimii vakituisesti eikä ole kilpailua varten koottu.
Voittajat

Kilpailussa oli kaikille avoimen kilpailun (alla "senior-sarja") rinnalla vuosina 1984–1998 myös junior-sarja, johon osallistuvien orkestereiden soittajista suurimman osan oli oltava alle 25-vuotiaita.
Suomen Big Band -mestaruuskilpailun voittajat ovat olleet:
1983 − Upi Sorvali Big Band, Helsinki
1984 − Jazz Society Big Band, Helsinki (senior-sarja) ja Pohjantie Big Band, Kuopio (junior-sarja)
1985 − Oden Big Band, Ruotsi (senior-sarja) ja Oulunkylän pop-/jazzopiston junior big band (junior-sarja)
1986 − Oden Big Band, Ruotsi (senior-sarja) ja Pohjantie Big Band, Kuopio (junior-sarja)
1987 − Settlemen Big Band, Helsinki (senior-sarja) ja Pohjantie Big Band, Kuopio (junior-sarja)
1988 − Rovaniemi Big Band (senior-sarja) ja Pohjantie Big Band, Kuopio (junior-sarja)
1989 − Lappeenranta Big Band (senior-sarja) ja Pohjantie Big Band, Kuopio (junior-sarja)
1990 − Sandvik Big Band, Ruotsi (senior-sarja) ja Krivoj Rog, Neuvostoliitto (junior-sarja)
1991 − Sandvik Big Band, Ruotsi (senior-sarja) ja  Lappeenranta Junior Big Band (junior-sarja)
1992 − Oslo Groove Company, Norja (senior-sarja) ja Sandviken Small Band, Ruotsi (junior-sarja)
1993 − Rauma Junior Big Band (junior-sarja)
1994 − Pohjantie Big Band, Kuopio (senior-sarja)
1995 − Northern Lights Big Band (Oulunkylän pop-/jazzopisto), Helsinki (junior-sarja)
1996 − Petteri Hasa Big Band, Helsinki (senior-sarja)
1998 −  Lappeenranta Junior Big Band (junior-sarja)
2004 − Savonlinna Big Band
2006 − Stadia Big Band, Helsinki
2008 − Sibis Big Band, Helsinki
2010 − The Great Helsinki Swing Big Band
2012 − Jyväskylä Big Band
2014 − Arricone Big Band
2016 − Sointi Jazz Orchestra ja Jyväskylä Big Band
2018 - Roast Burn Big Band
Aiheesta muualla

Suomen Big Band -yhdistys
Jyväskylä Big Band Imatralla SM-kisoissa 2012
Taipalsaaren Veikot

Taipalsaaren Veikot (TsV) on vuonna 1915 perustettu Taipalsaarella toimiva urheilun yleisseura. Seuran nykyisiin lajeihin kuuluvat kestävyysurheilu, jalkapallo, jääkiekko, salibandy, yleisurheilu ja soutu. Taipalsaaren Veikot järjestää lähiliikuntaa ilmaiseksi alakouluikäisille. Taipalsaaren Veikot on järjestänyt Taipalsaaren soutua vuodesta 1979 alkaen. Taipalsaaren Veikoilla on Taipalsaaren kirkonkylällä jäätelökioski, joka on auki kesäisin. TsV:llä oli aiemmin myös mäkihyppytoimintaa ja oma K30-luokan hyppyrimäki Saimaanharjulla, joka on sittemin purettu.
Taipalsaaren lentokenttä

Taipalsaaren lentokenttä oli Talvisodan jälkeen kesällä 1940 valmistunut lentokenttä Taipalsaaressa. Jatkosodassa kesällä 1944 Taipalsaaren lentokenttä oli Lentolaivue 34:n tukikohta. Pölytyslennot Suomessa alkoivat Taipalsaaren kentältä 1950-luvun lopussa. Lappeenrannan Ilmailuyhdistys järjesti Taipalsaaren lentokentällä purjelentoleirejä vuoteen 1975 saakka.
Taipalsaaren lentokenttä sijaitsee Puolustusvoimien hallinnoimalla Taipalsaaren ampuma-alueella.
Supralasi

Supralasi on aineen olomuoto, joka syntyy kun aine on samaan aikaan supranestettä ja sillä on jäätynyt amorfinen rakenne.
Aiheesta muualla

A new quantum glass phase: the superglass
Aineen olomuodot
kiinteä • neste • kaasu • plasma
jähmettyminen ↔ sulaminen • höyrystyminen ↔ tiivistyminen • härmistyminen ↔ sublimoituminen
(Bosen–Einsteinin kondensaatti • fermioninen kondensaatti • supralasi • supraneste)
Steve Valentine

Steve Valentine
Steve Valentine (s. 26. lokakuuta 1966) on brittiläinen näyttelijä.
Valentine syntyi Bishopbriggsissä Skotlannissa, mutta muutti perheensä kanssa nelivuotiaana Lontooseen. Hän on esiintynyt teatterissa, elokuvissa ja televisiossa ja hänet tunnettaneen parhaiten roolistaan eriskummallisena Nigel Towsendina NBC:n rikosdraamassa Yli synkän virran. Valentine on näytellyt muun muassa elokuvissa Mars hyökkää! ja Foreign Correspondents ja vierailevana tähtenä sarjoissa Ammu vaan! (Just Shoot Me), Will & Grace, Dharma ja Greg ja Siskoni on noita. Valentine on myös ääninäytellyt peleissä Dragon Age: Origins ja Uncharted 2: Among Thieves.
Valentine asui Los Angelesissa entisen vaimonsa, Sharin, ja heidän kahden kissansa kanssa, kunnes he erosivat joulukuussa 2005. Hän nauttii ratsastuksesta, vuoristoradoista ja tanssimisesta, ja on myös kokenut taikuri.[lähde? ]
Filmografia > Televisio

Näyttelijänä
Dr. House
"You don't want to know" (2008) ... Flynn
Boston Legal
"BL: Los Angeles" (2006) ... Dan Rice
"Spring Fever" (2006) ... Dan Rice
Yli synkän virran (Crossing Jordan) (2001-2007) ... Dr. Nigel Townsend
Stacked
"The Day the Music Died" ... Tim
FreakyLinks
"Subject: The Final Word" (2001) ... Roger Spence
Ammu vaan! (Just Shoot Me!)
"Mayas and Tigers and Deans, Oh My" (2001) ... Zigmund
Siskoni on noita (Charmed)
"Blinded by the Whitelighter" (2001) ... Eames
Dharma ja Greg (Dharma & Greg)
"Mad Secretaries and Englishmen" (2000) ... Roger
The Hughleys
"Scary Hughley" (2000) ... Warren
Nikki ... Martine
"Topless" (2000)
"Humiliated" (2000)
"Fierce" (2000)
The Geena Davis Show
Pilot (2000) ... Walter
im in the band (2010)
Beyond Belief: Fact or Fiction
"Creepy Comics" (2000) ... Izzy Wilson
Vain yksi elämä (Providence)
"Syd in Wonderland" (2000) ... Hullu hatuntekijä (The Mad Hatter)
V.I.P. (TV series)
"Val Point Blank" (2000) ... Faust
Panic (2000) (uncredited)
Will & Grace
"I Never Promised You an Olive Garden" (1999) ... Kai
JAG
"Psychic Warrior" (1999) ... Professori Pilkington
G vs E
"Lady Evil" (1999) ... Desmond Rossmore
Don't Look Under the Bed (1999) ... Mörkö (Boogeyman) (telemovie)
Martial Law
"Funny Money" (1998) ... Nigel
Diagnoosi: Murha (Diagnosis: Murder)
"Obsession: Part 1" (1998) ... Taidegallerian omistaja (Art Gallery Owner)
Promised Land ... alias Home of the Brave
"Purple Heart" (1998) ... Andrew Petrie
Silk Stalkings
"Fevers" (1997) ... Nigel
Huonosti käyttäytyvät miehet (Men Behaving Badly)
"The Box" (1997) ... Manageri (Manager)
Melrose Place
"No Lifeguard on Duty" (1996) ... Tomimittaja (Reporter)
Pulmuset (Married with Children)
"The Weaker Sex" (1995) ... Mies jonossa (Guy in Line)
Kirjoittaja
Yli synkän virran (Crossing Jordan)
"Forget Me Not" (2005)
Filmografia > Elokuvat

Dead End (2003) ... Mies mustissa (Man in Black)
Gabriela (2001) ... Steven
Return to the Secret Garden (2000) .... Ellington
King of the Open Mic's (2000) ... Agentti (Agent)
Foreign Correspondents (1999) ... Ian
The Muse (1999) ... Four Seasons Assistant Manager
The Shrunken City (1998) ... Ood Leader
Trojan War (1997) ... Poninhäntä tyyppi (Ponytail Guy)
Mars hyökkää! (Mars Attacks!) (1996) ... TV-ohjaaja (TV Director)
Santa with Muscles (1996) ... Dr. Blight
Spider Man 3 (2007) ... Mallivalokuvaaja (Model Photographer)
Filmografia > Ääniroolit

Dragon Age: Origins (Alistair)
Uncharted 2: Among Thieves (Harry Flynn)
Suomen Epätieteellinen Seura

Suomen Epätieteellinen Seura on perustettu vuonna 1992. Seuran pääkonttori ja laboratorio sijaitsevat Espoossa.
Säiden säätäminen jaakonpäivän kylmän kiven avulla on muodostunut seuran vuotuiseksi rutiiniksi.
Aiheesta muualla

Suomen Epätieteellinen Seura - kotisivut
Tuleeko maailmanloppu - Ylen Aamu-tv (Arkistoitu – Internet Archive)
Autotestaus-1 HeSa:n verkkosivuilla[vanhentunut linkki]
Autotestaus-2 HeSa:n verkkosivuilla (Arkistoitu – Internet Archive)
Svetlana Paramygina

| Mitalit> Naisten ampumahiihto. Olympialaiset .Maa:   Valko-Venäjä | Mitalit> Naisten ampumahiihto. Olympialaiset .Maa:   Valko-Venäjä | Mitalit> Naisten ampumahiihto. Olympialaiset .Maa:   Valko-Venäjä | Naisten ampumahiihto> .Maa:   Valko-Venäjä |
| --- | --- | --- | --- |
|  Hopeaa | Lillehammer 1994 |  7,5 km |  |
| MM-kilpailut  | MM-kilpailut  | MM-kilpailut  |  |
Maa:   Neuvostoliitto
|  Kultaa | Oslo 1990 | joukkuekilp |  |
|  Kultaa | Lahti 1991 | joukkuekilp |  |
Maa:   Valko-Venäjä
|  Kultaa | Canmore 1994 | joukkuekilp |  |
|  Hopeaa | Borovets 1993 | joukkuekilp |  |
|  Pronssia | Borovets 1993 | 15 km |  |
Svetlana Vjatšeslavovna Paramygina (ven. Светлана Вячеславовна Парамыгина, valkoven. Святлана Вячаславаўна Парамыгіна, Svjatlana Vjatšaslavauna Paramyhina; s. 5. huhtikuuta 1965 Jekaterinburg, Venäjä) on ampumahiihtäjä, joka aktiiviurallaan edusti Neuvostoliittoa, yhdistynyttä joukkuetta ja Valko-Venäjää sekä seuratasolla Sport Minskiä.
Paramygina aloitti ampumahiihdon harrastamisen 1983 ja nousi Neuvostoliiton maajoukkueeseen 1989. Hän kuului joukkuekilpailun maailmanmestaruuden voittaneeseen Neuvostoliiton joukkueeseen Oslossa 1990 ja Lahdessa 1991. Borovetsin MM-kilpailuissa 1993 hän sai pronssia normaalimatkalla (15 kilometriä) ja kuului Valko-Venäjän hopeajoukkueeseen joukkuekilpailussa.
Paramygina saavutti Lillehammerin olympialaisissa 1994 hopeaa 7,5 kilometrin sprinttikilpailussa. Hän kiersi kaksi sakkokierrosta, samoin kuin kilpailun voittanut Myriam Bedard, jolle Paramygina hävisi 1,1 sekuntia. Normaalimatkalla hän sijoittui neljänneksi. Hän oli samana talvena voittamassa joukkuekilpailun maailmanmestaruutta Canmoressa.
Paramygina sijoittui Antholzin MM-kilpailuissa 1995 normaalimatkalla neljänneksi ja sprintissä 12:nneksi. Ruhpoldingin MM-kisoissa 1996 hän oli normaalimatkalla viides ja Brezno-Osrbliessa 1997 sprintissä 14:s. Naganon olympialaisissa 1998 hän sijoittui normaalimatkalla 12:nneksi. Vuoden 1999 MM-kilpailuissa hän oli normaalimatkalla kahdeksas, yhteislähdössä kymmenes ja takaa-ajokilpailussa 15:s. Oslon MM-kilpailuissa 2000 hän sijoittui sprintissä yhdeksänneksi ja takaa-ajossa 14:nneksi.
Paramygina saavutti EM-kilpailuissa kultaa normaalimatkalla 1995, hopeaa takaa-ajossa 2000 ja pronssia viestissä 1996. Rulla-ampumahiihtoviestin MM-kultaa hän voitti 1998 ja 2000. Hän voitti maailmancupin kokonaiskilpailun kaudella 1993–1994 ja sijoittui toiseksi kaudella 1994–1995. Hän voitti yhdeksän maailmancupin osakilpailua, sijoittui seitsemän kertaa toiseksi ja viisi kertaa kolmanneksi. Hänet valittiin Valko-Venäjän vuoden naisurheilijaksi 1994.
Paramygina suoritti aktiiviuransa jälkeen tiedotusopin tutkinnon Valko-Venäjän valtionyliopistossa valmistuen 2002. Hän työskenteli sittemmin toimittajana valkovenäläisessä urheilulehdessä Pressball. Hän on toiminut myös ampumahiihtokommentaattorina Valko-Venäjän televisiossa.